Cyril: China sal SA nie beheer - Ekonomie - Republikein
Friday, July 19th, 12:27:41
Cyril: China sal SA nie beheer
Die lening aan Eskom is die derde betaling van 'n leningsgerief van $5 miljard, en sal oor 'n tydperk van tien jaar terugbetaal moet word. Ramaphosa wou egter nie verdere besonderhede oor die lening gee nie, want volgens Eskom sal dit sy posisie in die mark benadeel as die inligting aan die lig kom. Eskom sal die geld gebruik om die Kusile-steenkoolkragsentrale in Mpumalanga te voltooi.
Labuschagne het verwys na lenings wat Chinese staatsbanke aan Afrikalande gee en dit word dan 'n geval waar China die bates van die land oorneem weens wanbetaling. Sy het verwys na die Zambiese elektrisiteitsmaatskappy wat nou in so 'n penarie is omdat hy nie 'n Chinese lening kan terugbetaal nie.
Ramaphosa het beklemtoon Suid-Afrika sal nie toelaat dat 'n ander land beheer kry oor sy bates nie.
Die DA het 'n aansoek ingevolge die Wet op die Bevordering van Toegang tot Inligting (Paia) ingedien om uit te vind wat die bepalings en voorwaardes van die Eskom-lening is. Ramaphosa het Labuschagne belowe dat die regering Suid-Afrika se soewereiniteit te bewaar. – Netwerk24